Diari Oficial de la Generalitat Valenciana


Sumari del DOGV 6535, del 03-06-2011 (2011/6258)

Notificació de la Resolució de 4 de febrer de 2011, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, l'Hotel Villa de Catral.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6258


Organisme emissor
:   Conselleria de Turisme

Tipus de document
:   Anunci

Notificació de la Resolució de 4 de febrer de 2011, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, l'Hotel Villa de Catral. [2011/6258]  
Per no haver sigut possible notificar de forma personal i directa a la mercantil C-Dos Mil, SA, propietària de l'Hotel Villa de Catral, de Catral, amb signatura HA-1346, la transcripció de la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 11 de maig de 2011.- La cap de l'Àrea de Producte: Isabel Palafox Gámir.  
  
«Vist l'expedient de baixa d'ofici de l'establiment hoteler Hotel Villa de Catral, siti al carrer Villa de Catral, s/n, Polígon Industrial Ponent, de Catral, iniciat per acord del cap del Servici Territorial de Turisme d'Alacant i,  
Antecedents de fet:  
1. Amb data 15 de juny de 2010, la Inspecció de Turisme es va personar en l'establiment de referència i no es va poder efectuar la visita d'inspecció per trobar-se tancat al públic i amb signes evidents d'abandó.   
A fi de demanar informació es va personar el mateix dia a l'Ajuntament de Catral i, en resum, l'hotel s'ha construït en sòl no urbanitzable, en concret, segons el Pla General de 2002 el terreny és "d'ús esportiu" exclusivament. A més, es va portar a Ple l'extinció de la concessió administrativa amb l'empresa Hotel Villa de Catral, SL. Finalment, l'empresa va abandonar fa aproximadament un mes l'establiment i al dia de la data de la inspecció es troba tancat definitivament.   
  
2. Com a conseqüència dels fets anteriors, el Servici Territorial de Turisme d'Alacant, va iniciar el procediment de baixa de l'establiment el 29 de juliol de 2010, cosa que va ser comunicada a la titular, Hotel Villa de Catral, SL, i a la propietària, C-Dos Mil, SA, en ambdós casos, mitjançant un edicte publicat en el Butlletí Oficial de la Província d'Alacant de 14 d'octubre de 2010, i exposat en el tauler d'anuncis segons escrits de l'Ajuntament de Madrid i de l'Ajuntament d'Alacant de 4 de novembre de 2010 i d'1 de desembre de 2010, respectivament.  
  
De conformitat amb l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC), es va concedir a la titular i a la propietària de l'establiment el termini de deu dies, a fi que presentaren les al·legacions i els documents que estimaren oportuns en defensa dels seus interessos, sense que per part d'estes s'haja contestat.  
Als anteriors fets se li apliquen els següents:  
Fonaments de dret:  
1. Els articles 68 i 69 de la Llei 30/1992, de 26 de novembre, de la LRJPAC en allò referit a la iniciació del procediment d'ofici.  
  
2. Els articles 7 i 14.4 de la Llei 3/1998, de 21 de maig, de la Generalitat, de Turisme de la Comunitat Valenciana, modificada per la Llei 12/2009, de 23 de desembre de Mesures Fiscals, de Gestió Administrativa i Financera, i d'Organització de la Generalitat, per quant establixen respectivament que "són empreses d'allotjament turístic aquelles que des d'un establiment obert al públic (...)" i que "la modalitat i, si fa el cas, classificació amb què s'inscriga a l'establiment es mantindrà mentres siguen complits els requisits tinguts en compte a l'efectuar-la, i mentres persistisca el caràcter turístic de l'activitat, que pot revisar-se d'ofici o a petició de part, prèvia instrucció de l'oportú procediment. Dira revisió podrà donar lloc a una variació de la seua classificació o la baixa del mateix en el Registre General d'Empreses, Establiments i Professions Turístiques de la Comunitat Valenciana".  
  
3. L'article 59.2 de la Llei 3/1998, de 21 de maig, de la Generalitat, de Turisme de la Comunitat Valenciana, quan disposa que "Els fets constatats per la inspecció de turisme a la qual se li reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats".  
Per la seua banda, l'article 89.5 de la LRJPAC, en tant que disposa que "l'acceptació d'informes o dictàmens servirà de motivació a la resolució quan s'incorpore al text de la mateixa".   
4. L'article 59.4 de la LRJPAC, en establir que quan "intentada la notificació, no s'haguera pogut practicar, la notificació es farà per mitjà d'anuncis en el tauler d'edictes de l'Ajuntament en el seu últim domicili, en el Boletín Oficial del Estado, de la Comunitat Autònoma o de la Província?".  
5. L'article 28 punts 2 i 3 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, en allò que establixen que:  
"Tot tancament d'un establiment dins del període de funcionament comunicat, haurà de ser posat en coneixement del Servici Territorial de Turisme de la província en què radique l'establiment, en un termini de 15 dies des de l'endemà d'haver-se produït, i indicarà la seua causa i duració. Llevat que el tancament es dega a obres en l'establiment, quan este excedisca de nou mesos consecutius produirà la baixa de l'establiment en el Registre, el titular haurà, si fa el cas, de comunicar la reobertura amb l'aportació dels documents que dels assenyalats en l'article 25 la justifiquen.  
Així mateix i prèvia instrucció de l'oportú procediment en el qual la persona interesada serà oïda, l'administració turística tramitarà d'ofici la baixa de l'establiment en el Registre quan comprove la seua inactivitat dins del període de funcionament comunicat, i no s'haja complit l'obligació assenyalada en l'apartat anterior".  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.dos.i), del Decret 209/2004, de 8 d'octubre (DOCV de 13.10.2004), resol:  
Cancel·lar la inscripció de l'establiment hoteler, Hotel Villa de Catral, amb número d'orde HA-1346, siti a Catral, el titular del qual és Hotel Villa de Catral, SL, en el Registre General d'Empreses, Establiments i Professions Turístiques de la Comunitat Valenciana, i procedir-ne a la baixa.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 4 de febrer de 2011.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.  
  
Cosa que es notifica, atesa la seua condició d'interessada en el procediment, de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 15 de febrer de 2011.- La cap del Servici d'Ordenació i Inspecció d'Empreses Turístiques: Carmen Martínez Aznar.»